3. การประกอบธุรกิจของแต่ละสายผลิตภัณฑ์/กลุ่มธุรกิจ

(1) ลักษณะผลิตภัณฑ์หรือบริการ

โรงพยาบาลกรุงธน 1 และ 2 ประกอบธุรกิจบริการด้านการแพทย์แก่ผู้เจ็บป่วยทุกสาขาโรคตลอด
24 ชั่วโมง โดยมีแพทย์เฉพาะโรคให้การรักษา พร้อมเครื่องมือการรักษาและวินิจฉัยโรคที่ทันสมัย

โรงพยาบาลกรุงธน 1
ได้เปิดสถาบันวัฒนธรรมและการแพทย์ตะวันออกขึ้นเพื่อผนวกการรักษาแผนไทยและแผนจีน
สำหรับเป็นทางเลือกให้กับผู้ป่วยที่ประสงค์จะรับการรักษาแผนตะวันออกเช่น
การนวดแผนไทยเพื่อบำบัดรักษา การอบประคบสมุนไพร การทับหม้อเกลือ การฝังเข็ม
การตรวจชีพจร และการออกกำลังกายเพื่อสุขภาพ

บริษัทฯ มีข้อจำกัดในการโฆษณากิจการสถานพยาบาล เช่นเดียวกับสถานพยาบาลอื่นๆ ตามพระราชบัญญัติสถานพยาบาล พ.ศ. 2542 บริษัทฯ ไม่มีปัจจัยสำคัญอื่นที่มีผลกระทบต่อโอกาสในการประกอบธุรกิจ และบริษัทฯ ไม่ได้รับการส่งเสริมการลงทุน

(2) การตลาดและภาวะแข่งขัน

(ก) นโยบายและลักษณะการตลาด

บริษัทฯ
มีนโยบายและดำเนินการตลาดภายใต้กรอบของกฎหมายสถานพยาบาลและข้อบังคับของแพทยสภา
โดยไม่ทำการประชาสัมพันธ์หรือโฆษณาในเชิงโอ้อวดคุณภาพ แต่จะมุ่งเน้นด้านมาตรฐาน
คุณภาพให้บริการผู้ป่วยที่มาใช้บริการซึ่งแยกเป็นประเภท ผู้ป่วยทั่วไปที่เสียค่าใช้จ่ายเอง
ผู้ป่วยกองทุนประกันสังคมและทดแทนแรงงาน ผู้ป่วยโครงการสุขภาพถ้วนหน้า ผู้ป่วยอุบัติเหตุตาม
พ.ร.บ ประกันภัยยานพาหะนะ ผู้ป่วยที่มีประกันสุขภาพกับบริษัทประกัน
และที่มีสัญญาบริการกับบุคคล/หน่วยงานภายนอกต่างๆ โดยในช่วง 3 ปีที่ผ่านมา บริษัทฯ
ไม่มีการพึ่งพิงลูกค้ารายใดเกิน 30% ของรายได้รวม

บริษัทฯ มีช่องทางการบริการให้ลูกค้า ณ
โรงพยาบาลทั้งสองแห่งและออกไปยังสถานประกอบการที่ต้องการตรวจสุขภาพให้แก่พนักงานโดยใช้หน่วยบริการเคลื่อนที่

บริษัทฯ ไม่มีการบริการในต่างประเทศ

(ข) สภาพการแข่งขันในอุตสาหกรรม

โรงพยาบาลเอกชนในช่วง 2-3 ปีที่ผ่านมาไม่มีการแข่งขันที่รุนแรงผิดปกติ
เนื่องจากเป็นช่วงเริ่มต้นนำระบบประกันสุขภาพถ้วนหน้ามาใช้
โดยประชาชนคนไทยที่เหลือในประเทศและไม่อยู่ในระบบประกันสุขภาพอื่นๆ สามารถใช้เงิน 30
บาทรักษาทุกโรคกับโรงพยาบาลของรัฐหรือเอกชนได้
ซึ่งเชื่อว่าผู้ป่วยจำนวนมากที่เคยจ่ายเงินค่ารักษาเองจะหันไปใช้ระบบประกันสุขภาพแทน
ทำให้โรงพยาบาลเอกชนขนาดเล็กและขนาดกลางส่วนมากเข้าร่วมกับโครงการ
แม้ว่าค่าตอบแทนจะต่ำจากความเป็นจริง เพื่อดูการเปลี่ยนแปลงในอนาคต
เพราะถ้าไม่เข้าโครงการและผู้ป่วยที่จ่ายเงินค่ารักษาเองลดลงมากก็จะไม่สามารถดำเนินกิจการต่อไปได้
ถ้ามีผู้ประกันมาก ความเสี่ยงก็จะลดลง ดังนั้นจึงเกิดการแข่งขันเพื่อให้ได้จำนวนผู้ประกันมากที่สุด

ปัจจุบันโรงพยาบาลเอกชนขนาดใหญ่ที่มีมาตรฐานระดับสากล
จะมีการแข่งขันหาลูกค้าชาวต่างประเทศเข้ามารักษา
โดยรัฐบาลให้การสนับสนุนเพราะเห็นว่าประเทศไทยสามารถเป็นศูนย์การแพทย์ในภูมิภาคเอเชียได้
(Medical Hub) ปรากฏว่าโรงพยาบาลเอกชน 2-3
แห่งประสบความสำเร็จมีชาวต่างประเทศเข้ามารับการรักษาเป็นจำนวนมาก

3) การจัดหาผลิตภัณฑ์หรือบริการ

(ก) วัตถุดิบและผู้จำหน่ายวัตถุดิบ

วัตถุดิบที่ใช้ในการรักษาและดำเนินงานสั่งซื้อจากแหล่งผลิตและตัวแทนจำหน่ายในประเทศทั้งหมดโดยไม่มีการซื้อจากต่างประเทศ
ในช่วง 3 ปีที่ผ่านมา ไม่มีการซื้อสินค้าจากผู้จัดจำหน่ายรายใดเกิน 30% ของยอดซื้อรวม

บริษัทฯ ไม่มีผลกระทบใดในการจัดหาวัตถุดิบ
หากผู้แทนจำหน่ายใดไม่สามารถจัดส่งวัตถุดิบให้ได้ด้วยเหตุผลบางประการ
ผู้แทนจำหน่ายอื่นสามารถจัดส่งของชนิดเดียวกันหรือใกล้เคียงให้แก่ทางโรงพยาบาลได้

(ข) ผลกระทบต่อสิ่งแวดล้อม

กระบวนการผลิตที่กระทบสิ่งแวดล้อมได้แก่ น้ำเสีย และขยะติดเชื้อ
มีการบำบัดและกำจัดตามระเบียบข้อบังคับของกฎหมาย กล่าวคือ

-   ขยะติดเชื้อ

  ขยะประเภทติดเชื้อจากโรงพยาบาล เช่น ชิ้นเนื้อจากการผ่าตัด เข็มและกระบอกฉีดยาที่ใช้แล้ว
  จะมีการแยกเก็บใส่ถุงสีแดงและมีรถเก็บขยะติดเชื้อของ ก.ท.ม.
  มารับไปกำจัดด้วยวิธีที่ต่างจากขยะทั่วไป

-   น้ำเสีย

  ส่วนของเสียจากอาคารของโรงพยาบาลได้ติดตั้งระบบบำบัดน้ำเสียตามข้อกำหนดของกฎหมายและมีการตรวจสอบคุณภาพของน้ำก่อนทิ้งลงสู่ท่อสาธารณะอย่างสม่ำเสมอ

การควบคุมโดยหน่วยงานของรัฐ – มีหน่วยงานหลายแห่งที่เข้ามาตรวจสอบมาตรฐานอย่างต่อเนื่อง
ได้แก่สำนักงานสิ่งแวดล้อมแห่งชาติ กรุงเทพมหานคร กระทรวงสาธารณสุข, สำนักงานประกันสังคม
และสำนักงานประกันสุขภาพถ้วนหน้า

การควบคุมโดยหน่วยงานของบริษัทฯ - บริษัทฯ
มีคณะกรรมการอาชีวอนามัยและสิ่งแวดล้อมคอยติดตามผลกระทบและกำกับดูแลการปฏิบัติหน้าที่ของพนักงานให้เป็นไปตามกฎระเบียบและข้อบังคับ
และจากผลการปฏิบัติที่ผ่านมาเป็นไปตามกฎหมายที่กำหนด

(4) งานที่ยังไม่ได้ส่งมอบ

ไม่มี